Het ungdom samles igjen

Het ungdom samles igjen (originaltittel: Porky's II: The Next Day) er en kanadisk-amerikansk  fra 1983 regissert av Bob Clark. Hovedrollene spilles av Dan Monahan, Mark Herrier, Wyatt Knight, Kaki Hunter og Roger Wilson.  

Den er en oppfølger til Het ungdom. Til tross for originaltittelen så opptrer ikke karakteren kjent som Porky i denne. Han returnerte imidlertid i den tredje og siste filmen: Het ungdom 3 - Porkys hevn (1985). 

Het ungdom samles igjen ble en moderat suksess, men oppnådde ikke på langt nær den suksessen som den første filmen gjorde. Den fikk meget dårlig mottakelse av anmelderne.

Handling
Handlingen følger samme gjeng som i forrige film. De går fremdeles på high school i Florida og det er fremdeles 1950-tallet. En del av elevene forbereder en sceneoppsetning basert på et av Shakespeares verker. En gruppe besteborgere med solid dobbeltmoral og rasistiske holdninger ønsker imidlertid å forhindre dette da de mener at stykket er umoralsk. Gruppen kaller seg  "The Righteous Flock" og ledes av den fanatiske pastoren Bubba Flavel. I tillegg begynner Ku Klux Klan å lake kvalm når de får greie på at en indiansk gutt har fått en sentral rolle i oppsetningen. Med støtte fra korrupte politikere klarer gruppen å stanse hele oppsetningen. Men ungdommene gir ikke opp og iverksetter en listig plan for å eksponere besteborgerne og rasistene i byen.

Om filmen

 Popularitet og økonomi 
Het ungdom samles igjen ble en moderat kommersiell suksess. Den spilte inn over $33,8 millioner i USA og havnet på 20. plass over de mest innbringende filmene i USA i 1983. Dette var imidlertid bare en tredjedel av det som den første filmen spilte inn. Den tredje og siste filmen innbrakte $20,5 millioner.

 Anmelderne 
Den ble meget dårlig mottatt av filmkritikerne. Den amerikanske filmanmelderen Leonard Maltin gav den 1,5 av 4 stjerner. 

Den ble også dårlig mottatt av de norske anmelderne. Blant annet så gav Dagsavisen den terningkast én, mens VG, Dagbladet og Aftenposten gav den to.

Den ble nominert til verste film under The Stinkers Bad Movie Awards i 1983.

 Oppfølger 
Den tredje filmen, Het ungdom 3 - Porkys hevn (Porky's Revenge!), kom i 1985 og ble regissert av James Komack. De fremste rollene i denne spilles stort sett av de samme som medvirker i de andre to filmene. En viktig basketballkamp ved skolen er sentral for handlingen i denne. Den ble dårlig mottatt av anmelderne. Den innbrakte $20,5 millioner i USA og ble dermed den minst innbringende av de tre filmene.   

I rollene

Dan Monahan – Edward 'Pee Wee' Morris
Wyatt Knight – Tommy Turner
Mark Herrier – Billy McCarthy
Tony Ganios – Anthony 'Meat' Tuperello
Scott Colomby – Brian Schwartz
Cyril O'Reilly – Tim Cavanaugh
Kaki Hunter – Wendy Williams
Ilse Earl – Mrs. Morris
Eric Christmas – Mr. Carter
Bill Wiley – Reverend Bubba Flavel
Nancy Parsons – Ms. Beulah BalbrickerJoseph Runningfox – John Henry
Roger Wilson – Mickey Jarvis
Art Hindle – Officer Ted Jarvis
Bill Hindman – Coach Goodenough
 Jack Mulcahy - Frank Bell
 Mal Jones - borgermester Abernathy
 Richard Liberty - Commissioner Couch
 Fred Buch - Commissioner Hurley
 Edward Winter - Commissioner Bob Gebhardt
 Will Knickerbocker - Klan #1

Referanser

Eksterne lenker

Kategori:Filmer fra 1983
Kategori:Canadiske filmkomedier
Kategori:Canadiske ungdomsfilmer
Kategori:Sexkomedier
Kategori:Sexkomedier fra USA
Kategori:Ungdomsfilmer fra USA
Kategori:Filmer lagt til skolemiljø
Kategori:Filmer lagt til Florida
Kategori:Filmer satt til 1950-årene
Kategori:Oppfølgerfilmer
Kategori:Engelskspråklige filmer